Mga nerd, dumating na ang araw,
ang araw na alam na alam ng mga masokistang pabibo.
Ito ang araw ng early decision.
Sa ganap na 4 p.m., malalaman ni Devi ang kapalaran niya sa Princeton.
Sapat na para sabihing medyo ramdam niya ang pressure.
Pwedeng makapasok o hindi.
Sa isang banda, star student siya.
Sa kabilang banda, may ilang sablay siya sa lumang résumé niya.
Nasuspindi siya nang sandali no'ng sophomore siya
dahil sa pagsisinungaling at pambu-bully.
-Ano? -Sabi ko, suspendido ka.
Noong panahong ninakawan ng boyfriend ni Devi
ang admissions officer ng Princeton.
Hi.
Nasa 'kin ang pitaka mo.
At noong panahong
'di nakakuha si Devi ng mahalagang rekomendasyon
dahil sumigaw siya ng…
Tuling ari.
Kung magiging maayos ang lahat,
magiging Princeton Tiger na siya sa susunod na taglagas.
At kung hindi, e 'di…
Diyos ko.
Ayos ka lang, kanna? Big day mo 'to.
Ipinapaalala ko lang
na anuman ang mangyari, magiging ayos ka rin.
Ano'ng "anuman ang mangyari"? Tingin mo hindi ako makakapasok?
'Di sa gano'n. Inihahanda lang kita kung sakaling…
Mom, 'di ko kailangan ng nega ngayon. Mamalasin ako sa 'yo.
Pwede bang maniwala ka sa 'kin kahit saglit?
Teka… Naniniwala ako sa'yo, pero…
Heto na nga. Ayon kay Jonah, na nakabalita kay Chris C,
na may koneksyon ang nanay sa Princeton office,
may tinanggap daw ang Princeton sa school natin.
Mukhang maganda ang araw mo ngayon.
Sorry na lang, mom ni Devi.
Magkakatotoo na ang pangarap ni Devi.
Kinumpirma ni Ben na siya ay talagang…
Deferred?
Paanong na-defer ka ng mga 'yon?
At kung na-defer ka…
Sino ang nakapasok?
STATUS NG APLIKASYON: CONGRATULATIONS!
…NANAKAWAN NG PANGARAP KO
'Di naman 'to sobrang sama.
'Di naman na-reject ang na-defer.
Inisip na nating pwedeng mangyari 'to.
Hindi, inisip mong mangyayari 'to.
Kasi mahina pala ang tingin mo sa akin, gaya ng Princeton.
Hindi totoo 'yan.
Sinabi mo kasi sa kalawakan na 'di ako makakapasok, kaya 'yan.
'Di ko sinabing 'di ka makakapasok.
Inilalagay lang natin sa tama ang dapat nating asahan. Kaya…
Ga'no ba kahirap sabihing, "Devi, siguradong makakapasok ka"?
Kanna, 'di ba mas malala
ang mararamdaman mo kung gano'n ang sinabi ko?
Hindi. Kasi at least alam kong 'di tanga ang tingin sa 'kin ng mom ko.
Devi…
-Hi. -Hi.
Maraming parcel sa balkonahe.
Akin ang mga 'yan.
Lenny, ibinili kita ng bagong damit.
Namakyaw ako
sa website ng Tommy Bahama.
Literal.
Nirmy, ini-spoil mo ako.
Parang nakahanap ako ng sugar mama ko.
Len, sana binilhan mo rin si Pati ng magandang damit.
'Di ko kailangan 'yon.
Physical touch ang love language ko.
Naku naman.
Wow. Dapat 'di na muna ako umuwi galing sa opisina.
Naalala ko tuloy. Dapat tawagan ko ang hotel para ibigay ang credit card ko
-kung magpa-Palm Springs tayo sa weekend. -Kukunin ko ang pitaka mo.
Ms. Warner, ano'ng ginawa kong mali? Paano ito nangyari?
Wala kang ginawang mali. Magaling kang estudyante.
Nagkataon lang na nag-apply ka sa magaling na college.
At hindi negatibo ang ma-defer.
'Di naman positibo.
Pwede ka pa sa regular decision.
Regular. 'Yan na ako ngayon.
'Di nakakahiya ang regular decision.
Pero dapat mag-apply ka rin sa ibang school.
Sige, mag-a-apply ako sa ibang Ivy.
Magsama ka rin siguro ng paniguradong school sa listahan.
Pa'no mo nasasabi 'yan?
Nagdudusa na nga ako sa kahihiyan ng regular decision.
Alam mo namang may magagaling na school
na wala sa Ivy League, 'di ba?
At nasa kalooban ang tunay na ganda. Tama na nga.
Kailangan kong mag-Princeton. Ano'ng plano?
Sa puntong ito, tingin ko, maghintay ka na lang.
'Di ko ugali 'yan. Kung sport kaya? Wala ako no'n.
Halata naman.
Isa pang klase, dagdag na club, mag-sport.
Huwag kang mag-alala, ako'ng bahala.
Teka, sino'ng nakapasok sa Princeton, kung 'di ako?
Wala akong karapatang sabihin.
Alam mo na, college-conselor confidentiality
at… gano'n nga.
Sige.
Kaya 'di 'yon glitch o prank.
Na-defer talaga ako.
Naku! Pinakamalala 'yan.
'Di ba? Salamat sa pagmamahal mo, Fabiola.
At 'di man lang sabihin ni Ms. Dubs kung sino ang ahas.
May ahas? Ayoko na sa kanila.
Dapat ba tayong magalit sa ahas? Mahalaga sila sa kalikasan.
'Di ko lang maisip kung sino.
Kilala ko ang lahat ng nag-apply nang maaga.
May freshman bang Young Sheldon na 'di ko alam?
Teka, Fab.
Ano'ng nangyari sa Yale? Nakapasok ka?
Hindi ako nakapasok sa Yale.
Kawalan nila 'yon, kasi napakagaling mo.
Ano'ng problema ng mga college na 'to?
Paanong 'di nila makitang perpekto ang mga babaeng katabi ko?
Makikita nila. Ginagawan ko ng paraan.
Maalala ko. Aneesa, pwede ba ako sa girls soccer team?
Mawalang-galang na, nakita ko kung pa'no ka nahirapan sa escalator.
Tama nga naman.
Uy, Paxton.
May sports bang pwedeng wala o konti ang exercise?
Naghahanap ng equipment manager ang boys varsity swim team.
-Magkaka-varsity letter ba ako riyan? -Oo.
Ayos. Teka lang.
Sige, team, padayon lang.
'Pag nalaman ko kung sino'ng umagaw ng puwesto ko sa Princeton,
sisirain ko siya.
Sige, bye.
Buti na lang na-recruit ako, 'di ko pagdadaaan ang mga 'to.
Kita tayo mamaya.
El.
Ako ang nakapasok sa Princeton.
Paano? Bakit? Ano'ng ginawa mo?
Sorry. 'Di ko alam ang nangyari.
Kukuha lang ako ng brochure,
tapos nagkuwento ng robotics 'yong babae,
tapos biglang nagbabayad na ako ng $70 para mag-apply.
Naakit ako, El.
Masama nga 'to. Magwawala siya.
Oo nga. Ano'ng gagawin ko? Aamin na ba ako?
'Wag na 'wag.
'Di dapat kayo mag-away ngayon. 'Di talaga tamang panahon 'to.
Bakit?
Basta. 'Wag ka na lang magsalita at umasang makalimot siya.
Pero ang galing mo, Fab. Proud ako sa 'yo.
'Di naman puro malas sa Sherman Oaks High.
Nasa gitna ng tagumpay sa karera ang isa pang nerd natin.
Tama, nakapasok si Ben Gross sa Columbia.
-May napansin kang kakaiba sa 'kin? -Bagong pabango? Amoy lemon.
Ano? Hindi, 'yong balde ng mga janitor 'yon.
Tingnan mo ang porma ko. Pumasa ako sa Columbia.
Alam kong nakapasok ka sa Columbia.
Alam ng satellites sa kalawakan na nakapasok ka sa Columbia.
Mag-celebrate tayo sa bahay mamaya.
Espesyal ang iluluto ni Patty, magma-magic din si David Blaine.
Wow, nakakaengganyo naman.
Kaso may student art show ako mamaya,
at may pupuntang alumni na may-ari ng gallery.
Baka isama niya ang gawa ko sa exhibit.
Nakakabilib 'yon. Mukhang dalawa ang ise-celebrate natin.
Sasabihin ko kay Patty na gagabihin tayo.
Busy daw si David pero alam kong hindi.
May nag-aral na kaya ng pagdami ng bacteria sa creamer station?
Wala yata, kasi walang gustong makaalam ng resulta niyan.
Oo nga naman.
Makinig ka, Kamala, kaya kita inimbitahang magkape
kasi itinalaga akong direktor
ng Center for Global Health sa Johns Hopkins.
Diyos ko. Dr. Logan, congrats.
Salamat.
Masaya talaga akong maging adviser mo.
Tingin ko napakatalentado mo.
At iniisip ko kung gusto mong sumama sa'kin.
Ako? Lilipat sa Maryland? Kailan?
Alam kong biglaan, pero aalis na ako sa loob ng tatlong linggo.
'Di yata ako makakaalis agad.
Marami pa akong inaasikaso rito.
Halimbawa, may appointment ako sa dentista sa katapusan.
May dentista rin sa Maryland.
Alam kong biglaan, pero makakatulong ang programang ito na
maghatid ng abanteng medisina sa mahihirap na bansa,
na gustong-gusto mo.
Ako. Kasi…
Bahala ka.
Len, darling, 'di ko maintindihan kung bakit ang tagal.
Gusto lang kitang makasama sa beach.
Alam ko, baby.
Eh 'di, gayahin mo si Jerry Maguire at ipakita mo ang pera.
'Wag kang mag-alala, may plano ako.
Salamat. Mabilis na lang 'yon.
Kamala?
-Ayos ka lang? -Oo, sorry.
Napakadulas ng satin pants ko. Nadulas ako sa upuan ko.
Ano'ng tingin mo sa alok ko?
Napakagandang pagkakataon nito.
Pwedeng pag-isipan ko muna nang ilang araw?
Oo naman.
Pero baka makatulong,
may kasamang bonus at crab cake ang trabaho.
Fabiola, pupunta ka ba sa party para sa maagang nakapasok?
Hindi. 'Di ako mahilig sa party o karneng may sauce.
-'Di mo pa sinabi kay Devi? -Hindi ko kaya.
Makinig ka.
Nasa faculty parking ang party. 'Di mo siya makikita do'n.
Kaya pumunta ka kahit saglit.
Dapat i-celebrate mo ang nakakabilib mong tagumpay.
Dapat mo ring matikman ang coleslaw ko.
Egg salad dapat ito no'ng simula.
Uy, bakit gusto mong mag-sport?
Hindi ka naman athletic.
Alam mo kasi, na-defer ako sa Princeton.
'Di na masama 'yon. At least 'di ka ni-reject.
Tama.
Iniisip ko, ano pang idadagdag ko sa résumé ko
para mas magustuhan nila ako.
Tingin mo makakatulong ang pagiging utusan ng boys swim team?
Baka. Ewan. Susubukan ko kahit ano.
Alam kong maling sabihin 'to ngayon,
pero medyo natutuwa ako
na nahihirapan ka rin sa college.
Magaling. Natutuwa akong masaya ka dahil sa paghihirap ko.
Hello, Coach.
Narito ako para sa posisyong swim team equipment manager.
Mabilis akong mag-type.
Mahusay ako sa Word at Excel. Ang mga kalakasan ko ay…
Tanggap ka na. Mukhang malakas ka naman.
Pagkatapos pa ng winter break ang season,
pero dahil nandito ka na, kunin mo ang Speedos sa kotse.
Maninipis na ang mga luma, at marami nang nabobosohan.
'Yon na, ang party para sa early-decision.
Nagse-celebrate silang lahat sa ilalim ng malalaking tent.
Dapat nando'n si Devi.
Sa halip, kinukuha niya ang mga panlalaking salawal
sa lumang Kia.
Teka, ang ahas ng Princeton
ay malamang na gumagapang sa paligid.
Mukhang oras na para sa pagkontrol ng peste.
'Yon ang Washington State.
'Yon ang mga batang Duke.
At Columbia.
Walang nakitang ligaw si Devi.
Kahit na sinong…
Fab?
Bakit ka nasa party ng mga early-admit?
Gutom lang ako.
'Yong totoo. Nag-apply ka talaga sa Yale?
Devi, ako ay…
Fabiola!
CONGRATS KAY FABIOLA TORRES, TINANGGAP SA PRINCETON UNIVERSITY!
Fabiola!
Devi, sorry. Magpapaliwanag ako.
'Wag na.
Painting mo ba 'to? Wow, ang galing.
Salamat. 'Yon si Kade Andrews.
May-ari ng gallery. Relax lang.
May Samantha Rosenwald na siya bago nag-solo show 'yong tao.
-Alam mo'ng ibig sabihin no'n? -Hindi.
Hi. Gawa mo 'to?
Oo.
Ayaw mo ba?
Hindi, gusto ko. Kakaiba ang pananaw mo.
-Napakatalentado mo. -Hindi ba?
Lagi kong sinasabi na gawin niyang NFT ang gawa niya para kumita.
Kunan ko kaya kayo ng inumin habang nag-uusap kayo?
May gusto ka bang inumin?
Kung pa'no sumisikat ang araw dito. Nakaka-inspire talaga.
Salamat. Gano'n din ang tingin ko.
-May kaunting maitim na orange. -Napindot lang.
Boyfriend mo ba 'yong maliit na balisang lalaki?
Oo. Ewan ko. 'Di naman gano'n kaseryoso, kaya…
Medyo mahiyain yata siya para maging boyfriend mo.
-Para siyang si Urkel. -Oo nga.
-Napakabrutal namang marinig 'yon.
Sa kabilang ibayo, gulat na gulat din si Devi.
Paano 'to nagawa ng best friend niya?
Paano 'to nagawa ng Princeton?
Devi, bakit mo ibinagsak ang pinto? Mga puti lang ang gano'n.
Nalaman ko lang na nag-apply si Fabiola sa Princeton,
at nakapasok siya.
Naku, kanna, sorry.
Pero ito na 'yong sinasabi ko sa 'yo.
-Minsan 'di umaayon ang mga bagay. -Mom naman.
Ayokong makarinig ng anumang paliwanag ngayon.
Sorry, Len, 'di yata makakasama si Devi sa hapunan.
Sayang, espesyal ang niluluto ko.
Walang marunong magsara ng pinto?
Tita, Pati, kailangan ko kayong makausap.
Hello, Len.
Ayokong ako ang magsasabi nito sa'yo, Pati,
Pero tingin ko niloloko kayo ni Len.
May kasama siyang babae
na nakasuot ng parang nakakaakit na damit.
Marami siyang kaibigang babae.
Madalas siyang mag-Zumba.
'Di lang sila magkaibigan.
Sa tingin ko dinala niya na 'yon dito.
'Di ako nag-aalalang nangangaliwa si Len.
Naliligayahan siya sa akin.
Sobra na, Mami, basta… Sobra na.
Tingin ko rin sangkot sila sa isang modus.
'Di kailangan ni Len ng modus. Mayaman ako.
Ano 'ka mo?
Pagyao ng asawa ko, kinumbinsi ako ni Mohan na mag-invest,
kaya nilagay ko lahat ng pera ko sa Apple,
kasi ang cute ng pangalan.
Noon, isang quarter lang ang isang share.
Diyos ko.
'Di ka man lang nag-ambag sa pamalengke.
Gano'n nananatiling mayaman ang mayaman.
Handa na ang hapunan.
Pero sandali lang.
May sasabihin ako kay Nirmala.
Nirmy, itong mga nakaraang buwan
ang pinakamasaya sa buong buhay ko,
kaya gusto ko na ang natitirang buwan ko sa mundo
ay maging kasingsaya no'n.
Kaya, ang gusto kong sabihin ay,
Nirmy…
pakakasalan mo ba ako?
Ah, Len. Oo.
Oo nga?
Naku, Kamala, mukhang may modus nga si Len,
at 'yon ang lola mo.
Ano'ng problema?
Akala ko mapapasaya ka ng halik ko, pero nakakalungkot halikan ang malungkot.
Sorry. Malungkot lang ako para kay Devi.
Fab naman.
Pambihira ang nagawa mo. Dapat masaya si Devi para sa'yo.
Kung hindi, bahala siya. Marami kang makikilala sa college.
Ayoko ng bagong kaibigan.
Ngayon lang 'yan.
'Di ko na kinakausap ang mga kaibigan ko noong high school, na nahilig sa EDM.
Gusto ko pa rin ang mga kaibigan ko no'ng high school.
-Ayokong mawala si Devi sa buhay ko. -Okay, sorry.
Kung ganyan nga katibay ang pagkakaibigan n'yo,
malalampasan 'to ni Devi. Kausapin mo lang siya.
Sa tingin mo?
Oo. Maaayos din ito.
Pwede na ba kitang pasayahin
at manood na tayo ng sexy cyborgs sa Westworld?
-Hi. -Seryoso, nasaan ang bag mo?
Nasa locker ko.
Usap naman tayo?
May ibang pangarap pa akong nanakawin mo?
Devi, Teka. Pakinggan mo siya. Kailangan n'yong maging magkaibigan ulit.
Paano ako makikipagkaibigan sa hindi ko man lang kilala?
-Kailan mo pa gustong mag-Princeton? -Gusto kong sabihin sa 'yo, pero paano?
Ewan, baka sa salita?
Grabe, nagsinungaling ka sa bagay na napakahalaga.
Alam ko. Sorry talaga.
Alam mo? Saksak na sa puso ang ma-defer.
'Di ko rin kailangang masaksak sa likod.
Medyo sariwa pa ang sitwasyon?
Gusto kong makausap si Eleanor.
'Di gaya ng in-email, dapat nandito ka ng 6:00 sa Biyernes, hindi 7:00.
'Yon ang oras na pipila ang lahat ng…
Kailangan n'yong matutong
mag-usap nang maayos.
Ano raw?
Uy, hulaan mo.
Isasama ni Kade ang painting ko sa gallery niya. Ayos ba?
-Oo, ayos 'yon. -Talaga.
Ano'ng nangyari sa'yo kagabi? Bigla kang nawala.
Nakakain ka ba ng dairy?
Pwede ako sa dairy basta may gamot.
Aksidente mo akong natawagan,
at ayokong masira ang gabi dahil "para akong si Urkel."
Naku. Pasensya na, Ben.
Masakit marinig sa girlfriend mo na 'di seryoso ang relasyon n'yo.
Kasingsakit ng panonood ng magic show nang mag-isa.
Ang tanga ko. Pinapabilib ko lang 'yong tao.
Siyempre, seryoso ang relasyon natin.
Sobrang mapanghusga lang ang mundo ng sining, at…
-Ikinakahiya mo ako. -Hindi kita ikinakahiya.
Magkaiba lang tayo. Masyadong balisa ka lang.
Ngayon lang ako nakakita ng binatang nagkukula ng damit.
Para saan ang collar kung malambot?
Isa sa pinakamagandang araw ko sana 'yong kahapon.
Nakuha ko ang matagal kong pinaghirapan,
pero mula sa pagiging panalo, naging talunan agad ang pakiramdam ko.
Ayoko sa taong mababa ang tingin sa akin.
Hindi totoo 'yan.
Mahal kita kahit nerd ka.
Ang sama mo.
Tapos na tayo.
At para lang malinaw, si Kade ang loser.
'Yong '80s vintage leather jacket niya?
Galing 'yon sa Club Monaco. May gano'n ang mom ko.
Ben…
Bwisit.
Okay. Uy.
Galit ka pa rin sa Princeton?
Oo.
At sa kaibigan kong traydor.
Nakapasok si Fabiola.
Maganda 'yon para sa kanya.
Hindi, 'di 'yon maganda. Nasira ang pagkakaibigan namin.
Medyo nagiging OA na tayo rito.
-'Di dapat masira ang pagkakaibigan n'yo. -Pa'no kung nag-apply si Trent sa ASU?
Sobrang matutuwa ako.
Kung pumasok si Trent sa ASU, baka nando'n pa ako.
Kung itinago sa 'yong nag-apply siya?
Baka may magandang dahilan siya.
O baka nauntog na naman siya sa Onewheel niya.
Alam mo kung bakit 'di nasabi sa 'yo ni Fabiola.
Kasi magwawala ka.
Dapat lang magwala ako. Pangarap ko 'to.
'Di mo naiintindihan.
Naiintindihan ko.
Kung maaalala mo, pangarap ko talagang mag-college,
pero nabangga ako dahil sa isang tao.
Pero pinatawad kita, 'di ba? Higit pa nga ro'n, e.
Naging magkarelasyon pa nga tayo.
Hayaan mo na lang kasi, okay?
Hindi sulit 'to para mawalan ng mabuting kaibigan.
Oo, siguro nga.
Mukha ka nang matalino ngayong staff ka na dito.
Ang sama lang na pinasuot ka nila ng pangit na uniporme.
Alam mong pogi pa rin ako.
Okay, mga iskolar,
oras nang i-present ang mga final project n'yo sa semestreng 'to.
Sa pagsisikap na itama ang mga mali sa kasaysayan natin,
paunahin nating magsalita ang babaeng may kulay.
Fabiola?
Sige.
Tungkol sa American isolationism noong 1930s ang paksa ko.
"Kasunod ng pinsala ng World War I at Great Depression,
isinara ng America ang sarili nito sa ibang bansa."
"Pero ang problema sa isolationism…
kailangan ang kaibigan."
At kailangan ng America ang pinakamahuhusay niyang alyado.
Umaasa siya sa mga ito para sa proteksyon, estabilidad,
at masasayang sleepover.
Pero…
pasensya na kung nabigo niya ang alyado niya
sa simula ng World War II.
Ang ganda no'n.
At magandang mapaalalahanan ng pronoun ng America.
Uy, Fab, ayos ka lang?
'Wag mo akong aluin. Masama akong kaibigan.
Hindi.
Ako ang problema rito.
'Di sa 'kin ang Princeton. Pwede kang mag-apply do'n.
'Di dapat ako nagsinungaling sa 'yo.
Pero naunawaan ko kung bakit.
Sorry kung naparamdam kong 'di mo ako pwedeng kausapin.
-Ayokong maulit 'yon. -Ako rin.
At uy, nakapasok ka sa Princeton, Fab.
Ang galing no'n. Tutuloy ka ba?
Magagalit ka ba kung 'di ako sigurado?
Siyempre hindi.
Kasi kung 'di ka tutuloy, makakapasok ako.
Tingin ko, mag-a-apply pa rin ako sa ibang school.
Parang kakaiba, pero no'ng pumunta tayo sa Princeton,
walang koneksyon.
Mahusay ang robotics program nila,
at ayos 'yon sa papel, pero…
'Di ka naman magpapakasal sa college mo, 'di ba?
Pero kuha ko ang gusto mong sabihin.
May koneksyon ako sa Princeton.
Baka ako rin pagpasok ko ro'n. Nagpapakatanga lang ako.
'Pag nakapasok ka, dapat roommates tayo.
Naku, oo nga. Masaya 'yon.
Ayos lang ba kayo?
-Magkaibigan na kayo ulit? -Oo, ayos na kami.
Kakaiba talaga ang kinikilos mo. Ano'ng nangyayari?
Okay, ganito kasi,
ga-graduate na ako sa isang araw.
-Ano? -Oo.
Kaya kayong dalawa na lang sa tagsibol.
Sorpresa.
Bakit ga-graduate ka na?
Pinakinggan ko kayo no'ng nasa Princeton tayo.
Dapat maging aktor ako.
Dahil nilinaw ng Juilliard na 'di ako makakapasok sa conservatory,
sisimulan ko na ang professional career ko.
Kaya tapos ka nang mag-aral?
Oo. Isa na akong working woman.
Dapat magkatrabaho muna ako, pero isa na akong pre-working woman.
Sige. Congrats.
Wow, ga-graduate ka na.
Oo nga!
Kaya nakapasok si Fabiola sa Princeton,
at ga-graduate na si Eleanor,
at naayos ko rin ang mga problema ko.
Kaya maayos naman ang lahat.
Talaga?
Devi?
'Di lang ako maka-get over na na-defer ako sa Princeton.
Nauunawaan ko, pero tandaan mo, 'di naman masamang ma-defer…
Bakit ganyan ang sinasabi n'yong lahat?
Pangit ang nade-defer.
Ibig sabihin, 'di sila sigurado kung magaling ba ako.
Pero tingin mo ba magaling ka?
Sa totoo lang, 'di ko na alam.
Pakiramdam ko ngayon normal lang ako.
Kahit nanay ko, inisip na mare-reject ako.
Tama na. Alam mong 'di ako naniniwala riyan.
Devi, kung nakadepende sa Princeton
ang kumpiyansa mo sa sarili,
hindi kaya 'di na 'to nakakatulong sa 'yo?
Wow, Devi, grade one. Maya-maya, college ka na.
-Naisip mo na kung saan ka papasok? -Princess College.
Wala yatang Princess College.
Pero may Princeton College.
Sige, papasok ako doon.
Numero unong paaralan sa bansa.
Mataas kang mangarap. Mahusay.
Buti may plano na tayo bago dumating ang bus.
'Di pa yata ako handang isuko ang pangarap na 'yon.
Kamala.
Uy.
Alam kong narinig mo akong tinawag ka bago ka umalis.
Hindi. 'Di talaga kita iniiwasan.
May masaya ka bang plano sa weekend?
Mag-eempake na ako para makalipat sa kabila ng bansa.
Napag-isipan mo na ba ang alok ko?
Oo.
Napakagandang pagkakataon nito,
pero parang 'di ako makakalipat sa Baltimore.
Kailangan ako ng pamilya ko.
Ikinalulungkot ko 'yon.
Sigurado ka?
Okay,
kung magbago ang isip mo, pakikontak mo ako.
Usap tayo?
Ginawa ko ang paborito mong chip salad.
Apat na klaseng chips.
-White cheddar puffs 'yan? -Oo.
Pasok ka.
Sorry kung nagmukha akong negatibo at 'di naniniwala sa 'yo.
Malayo 'yon sa katotohanan.
Nagkataon lang na mas matagal na akong nabubuhay kaysa sa 'yo,
at alam kong minsan, kahit magsumikap ka,
'di pa rin masusunod ang gusto mo, 'di ba?
Top resident ako sa program namin sa India,
pero dito, wala silang pakialam.
Nagsimula na naman ako mula umpisa.
Nakakaloka 'yon.
Talaga. Sobrang lungkot ko.
Naubos ko 'yong KFC family meal, at vegetarian ako.
Hala, Mom, grabe 'yon.
Sobra.
Hindi ko ginustong malasin ka.
Ayaw lang kitang madismaya nang ganyan.
Pero talagang naniniwala ako sa 'yo,
at tingin ko, sobrang tanga ng Princeton
para 'di ka tanggapin agad.
Salamat, Mom.
Gusto ko lang marinig na tanga ang Princeton.
Sobrang tanga.
At alam mo?
Kahit 'di umubra ang mga bagay-bagay, pwede pa rin naman.
Basta 'wag kang sumuko.
Narinig ko ang tungkol sa Princeton.
Oo, pumalpak,
pero alam kong 'di naman masamang ma-defer.
Ano? Ang sama kaya. Pang-gen pop ang regular decision.
Mismo. Salamat sa sinabi mo.
At naku, congrats sa Columbia.
Nag-celebrate kayo ni Margot?
Nag-break na kami.
Sorry.
Mukhang pareho tayong nabigo ngayong linggo.
Kita tayo pagkatapos ng winter break.
At good luck sa mga aplikasyon mo.
Single na pala si Ben.
Devi, narinig mo ba 'yon?
Oo, mukhang narinig niya nga.
Ang pagsasalin ng subtitle ay ginawa ni Mark Vincent Baracao